Ftit tal-ħin ilu, il-kantanta Debbie nidiet kanzunetta ġdida b'kitba u kompożizzjoni ta' Jason Xuereb, bl-isem ta' Jien mill-Ġdid akkumpanjata minn vidjow mużikali. Jien mill-Ġdid hija kanzunetta awtobijografika, fuq stil kemxejn semi-klassiku u ispirata minn elementi Mediterranji. Hija titratta fuq l-importanza li wieħed isib lilu nnifsu fil-vjaġġ tal-ħajja mimlija b'kull tip ta' esperjenzi tajbin u dawk ta' diżappunt. Il-kanzunetta tibgħat messaġġ pożittiv u ta' tama, li minn dawn l-esperjenzi nistgħu nikbru filwaqt li noħorġu elementi aktar b'saħħithom fina bħala individwi. Is-silta ġiet irrekordjata u prodotta f'Tone Studios Malta, fuq arranġamenti mużikali ta' Jason Xuereb u Andrew Zammit. Iċ-Ċellist huwa Stelios Pittas. Il-vidjow ġie miġbud minn Victor Abela f'Robert Sammut Hall u l-Qrendi. Ħajr lil: Mro. Il-kanzunetta hija disponibbli wkoll fuq pjattaformi diġitali bħal Spotify, iTunes u Deezer, b'distribuzzjoni minn Capsounds, Germany.